पर्यावरण, वन और जलवायु परिवर्तन राज्य मंत्री ( स्वतंत्र प्रभार) श्री प्रकाश जावड़ेकर ने कहा, हमने मौजूदा वित्त वर्ष के दौरान देश में प्रोजेक्ट टाइगर के लिए 380 करोड़ रुपये आवंटित किए हैं, जो अब तक कि सबसे ज्यादा राशि है। इससे पता चलता है कि सरकार देश के राष्ट्रीय पशु बाघ के संरक्षण के लिए किस हद तक प्रतिबद्ध है। श्री जावड़ेकर ने कहा कि यह सरकार और बाघ संरक्षण से जुड़े अन्य पक्षों के लगातार प्रयास का ही नतीजा है कि दुनिया भर के जंगली बाघों के 70 फीसदी से अधिक भारत में हैं। उन्होंने कहा कि बाघों को बचाने के मतलब पारिस्थितिकी संतुलन बरकरार रखने से कुछ ज्यादा है। यह जलवायु परिवर्तन के नुकसान से बचाने में मदददगार है।